Күңел түзмәде, Истанбулдан соң Анталиягә дә киттек

	“Болгар” радиосының “Иртәнге чәй” тапшыруы алып баручысы Илмир Ямалов гаиләсе белән Төркиягә барып кайткан. Моның белән беркемне дә гаҗәпләндереп булмый. Әмма Илмир чит илгә машина белән барган һәм чик буена килеп җиткәнче хатынына кая юл тотканнарын әйтмәгән. Бу аның беренче генә сәяхәте түгел.	 – Артистның тормышы гел юлда уза. Ә менә хатыным һәм балаларым гел өйдә. Шуларны уйлап, юлга кузгалдым, – ди ул. – Беренче сәяхәтебезгә барганда, улыбыз Раянга бер яшь тулып киткән иде. Ул чакта йә Тозлы күл, йә Кандра күлгә, йә җылы якка барабыз, дип әйтеп куйдым. Озак җыенырга яратмыйм. Ул көнне көндез авылдан килдек тә, кичке дүрттә чыгып та киттек. Волгоградка кадәр барып карыйк, дигән идем. Бала юлны җиңел кичерде. Кулда машина булгач, кирәкле урында туктыйсың, бер дә булмаса,  кире борылырга була. Рульдә гел үзем генә баргач, вакытны дөрес бүләргә өйрәндем, – дип сөйли Илмир. 
	Гөлгенә ШИҺАПОВА	
Ватаным Татарстан

	№ --- | 02.06.2018	


